ประจำเดือนหมดไปวันที่7/11ค่ะ แต่วันที่12มีเพศสัมพันธ์เลยกินยาคุมฉุกเฉินไป2เม็ดในวันนั้นเลย แต่วันนี้(26/11)มาเข้าห้องน้ำ ตอนเช็ดมีเลือดติดมาด้วยค่ะ ไม่ได้เปื้อนที่กางเกงหรืออะไรนะคะ เหมือนมีเลือดอยู่ข้างใน แต่ในแอพที่ติดตามประจำเดือนบอกว่าจะมาในอีก3วันค่ะ เลยกลัวว่าจะไม่ใช่ประจำเดือน
สวัสดีค่ะ ยาคุมฉุกเฉินเป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนดหลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องการมีเลือดออกผิดปกติทางช่องคลอดตามมาหลังการใช้ยานั้นอาจจะเกิดได้ อาจเกิดหลังจากใช้ยามาหลายวันก็ได้ ซึ่งให้สังเกตประจำเดือนหลังจากนี้ ซึ่งควรจะมาตามปกติ แม้จะคลาดเคลื่อนไปบ้าง ถ้าไม่มา สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป